ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 5ης Απριλίου 1995 για τη χορήγηση απαλλαγής στην Επιτροπή σχετικά με τη δημοσιονομική διαχείριση του έβδομου Ευρωπαϊκού Ταμείου Ανάπτυξης για το οικονομικό έτος 1993 (95/227/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη ΕΚ,

- έχοντας υπόψη την τέταρτη σύμβαση ΑΚΕ-ΕΟΚ (1),

- έχοντας υπόψη τους ισολογισμούς και τους λογαριασμούς εσόδων και δαπανών του πέμπτου, έκτου και έβδομου Ευρωπαϊκού Ταμείου Ανάπτυξης για το οικονομικό έτος 1993 [COM (94) 0365)],

- έχοντας υπόψη την έκθεση του Ελεγκτικού Συνεδρίου σχετικά με το οικονομικό έτος 1993 και τις απαντήσεις των θεσμικών οργάνων (2),

- έχοντας υπόψη τη σύσταση του Συμβουλίου της 20ής Μαρτίου 1995 (C4-0103/95),

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (Α4-0060/95),

1. χορηγεί απαλλαγή στην Επιτροπή σχετικά με τη δημοσιονομική διαχείριση του έβδομου Ευρωπαϊκού Ταμείου Ανάπτυξης για το οικονομικό έτος 1993, με βάση τα ακόλουθα ποσά:

>ΘΕΣΗ ΠΗΝΑΚΑ>

2. διατυπώνει τις παρατηρήσεις του στο ψήφισμα το οποίο αποτελεί τμήμα της παρούσας απόφασης 7

3. αναθέτει στον Πρόεδρό του να διαβιβάσει την παρούσα απόφαση και το ψήφισμα που περιλαμβάνει τις παρατηρήσεις του στην Επιτροπή, στο Συμβούλιο, στο Ελεγκτικό Συνέδριο και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

Ο Γενικός Γραμματέας

Enrico VINCI

Ο Πρόεδρος

Klaus HΔNSCH

(1) ΕΕ αριθ. L 229 της 17. 8. 1991.

(2) ΕΕ αριθ. C 327 της 24. 11. 1994.

ΨΗΦΙΣΜΑ Ψήφισμα που περιέχει τις παρατηρήσεις οι οποίες αποτελούν τμήμα των αποφάσεων με τις οποίες χορηγείται απαλλαγή στην Επιτροπή σχετικά με τη δημοσιονομική διαχείριση του πέμπτου, έκτου και έβδομου Ευρωπαϊκού Ταμείου Ανάπτυξης για το οικονομικό έτος 1993

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τα άρθρα 137 και 206 της συνθήκης ΕΚ,

- έχοντας υπόψη τα άρθρα 70, 73 και 77 των δημοσιονομικών κανονισμών που εφαρμόζονται αντιστοίχως για το πέμπτο, έκτο και έβδομο ΕΤΑ, στο πλαίσιο των οποίων καλείται η Επιτροπή να λάβει όλα τα κατάλληλα μέτρα για να ενεργήσει επί των παρατηρήσεων που περιλαμβάνονται στις αποφάσεις περί απαλλαγής,

- έχοντας υπόψη την προσεχή αναθεώρηση της Σύμβασης Λομέ και τη σύσταση του όγδοου Ευρωπαϊκού Ταμείου Ανάπτυξης,

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (Α4-0060/95),

Γενικά

1. υποστηρίζει τη βασική έννοια των ΕΤΑ ως πολυμερών ταμείων ανάπτυξης, εφόσον αποτελούν την αποτελεσματικότερη και δικαιότερη μέθοδο για τη χορήγηση μακροπρόθεσμης διαρθρωτικής αναπτυξιακής βοήθειας 7 σημειώνει στο πλαίσιο αυτό ότι οι ισχύουσες διατάξεις για τη χρηματοδότηση των ΕΤΑ δεν ανταποκρίνονται σ' αυτή την έννοια και θα είναι αυτής της γνώμης, έως ότου τα ταμεία ενσωματωθούν στον κοινοτικό προϋπολογισμό.

Δημοσιονομική εκτέλεση

2. εξακολουθεί να ανησυχεί για τον αργό ρυθμό εκτέλεσης των ΕΤΑ, ιδίως στον τομέα των παραδοσιακών προγραμμάτων ενίσχυσης για διάφορα έργα, η διαχείριση των οποίων γίνεται από κοινού με τις χώρες ΑΚΕ 7

3. καλεί την Επιτροπή να εισαγάγει διατάξεις που θα επιτρέπουν την εκ νέου διάθεση πιστώσεων σε μη προγραμματισμένα προγράμματα βοήθειας στο πλαίσιο εθνικών ή περιφερειακών ενδεικτικών προγραμμάτων, οι οποίες παραμένουν αχρησιμοποίητες για ορισμένα χρονικά διαστήματα μετά τη μεταφορά τους σε διαδοχικά ΕΤΑ 7

Διοίκηση και διαχείριση

4. ζητεί από την Επιτροπή να προβεί σε ανασκόπηση όλων των δημοσιονομικών διατάξεων που εφαρμόζονται για τα ΕΤΑ, καθώς και, μετά την εγγραφή και των ΕΤΑ στον προϋπολογισμό, του γενικού δημοσιονομικού κανονισμού της Κοινότητας, προκειμένου να αναπροσαρμόσει τις εν λόγω διατάξεις με γνώμονα τις συνθήκες των ΕΤΑ 7

5. καλεί την Επιτροπή να αναφέρει στην έκθεσή της προς το Κοινοβούλιο τη συνέχεια που θα δοθεί στην παρούσα απόφαση περί απαλλαγής σχετικά με όλες τις μεταβολές που έγιναν στα λογιστικά συστήματα και στη δημοσιονομική διαχείριση του ΕΤΑ, μετά τις παρατηρήσεις του Ελεγκτικού Συνεδρίου στην ετήσια έκθεσή του για το οικονομικό έτος 1993 (1) 7

6. καλεί την Επιτροπή, στο πλαίσιο της διαδικασίας της διαχειριστικής αποκέντρωσης, να αναθέσει ευθύνες και αρμοδιότητες λήψης αποφάσεων για ορισμένες πτυχές δημοσιονομικής διαχείρισης στις αντιπροσωπείες της στις χώρες ΑΚΕ 7 στο πλαίσιο αυτό, καλεί την Επιτροπή να προβεί σε ανασκόπηση της πολιτικής της σχετικά με το προσωπικό στις εν λόγω αντιπροσωπείες και, εν πάση περιπτώσει, να εξασφαλίσει την πλήρη επάνδρωσή τους 7

7. καλεί την Επιτροπή, την Ευρωπαϊκή Τράπεζα Επενδύσεων και το Ελεγκτικό Συνέδριο να συνεργαστούν για τη διενέργεια τακτικών και συχνών επιτόπιων λογιστικών ελέγχων σχετικά με δράσεις της ΕΤΕ, η διαχείριση των οποίων ανήκει στην ΕΤΑ 7

8. ζητεί από το Ελεγκτικό Συνέδριο να προβαίνει σε περιληπτικές λεπτομέρειες όλων των επιτόπιων λογιστικών ελέγχων που επιτελούνται στο πλαίσιο της προπαρασκευής της ετήσιας έκθεσής του σχετικά με τις δαπάνες του ΕΤΑ, ως παράρτημα στο σχετικό κεφάλαιο της ετήσιας έκθεσής του 7

9. αναγνωρίζει και επιδοκιμάζει τις προσπάθειες που κατέβαλε η Επιτροπή από το 1993 για να βελτιώσει τη δημοσιονομική διαχείριση και τα λογιστικά συστήματα για το ΕΤΑ, καθώς και την επιτελεσθείσα σχετική πρόοδο 7

10. αναγνωρίζει ότι το Ελεγκτικό Συνέδριο ανακάλυψε ορισμένες διαφορές στους λογαριασμούς του ΕΤΑ και λαμβάνει υπόψη του ότι η Επιτροπή παραδέχθηκε τις εν λόγω διαφορές 7 αναμένει ότι τα σφάλματα αυτά θα διορθωθούν στους λογαριασμούς του 1994, η νομιμότητα και η κανονικότητα των οποίων θα πρέπει για πρώτη φορά να πιστοποιηθεί από το Ελεγκτικό Συνέδριο στη σχετική του δήλωση 7

Διαρθρωτική προσαρμογή

11. τονίζει τη σημασία του σεβασμού της δημοκρατικής πρακτικής ως προϋπόθεσης για τη χορήγηση βοήθειας στο πλαίσιο της διευκόλυνσης διαρθρωτικής προσαρμογής, καθώς και την κρίσιμη σημασία της ανάληψης κάθε δυνατής δράσης εκ μέρους της Κοινότητας προκειμένου να μετριασθούν οι σοβαρές αρνητικές κοινωνικές συνέπειες των διαρθρωτικών μεταρρυθμίσεων 7

12. φρονεί ότι τα κεφάλαια υποκατάστασης που δημιουργήθηκαν στο πλαίσιο του έκτου ΕΤΑ δεν χρησιμοποιούνται, σύμφωνα με τις δηλωμένες κοινοτικές προτεραιότητες στους τομείς της υγείας και της παιδείας 7 ζητεί από την Επιτροπή, παρά τις αξιοσημείωτες ορατές σχετικές μεταβολές στο έβδομο ΕΤΑ, να ασκήσει την επιρροή της στις κυβερνήσεις των χωρών ΑΚΕ για να διασφαλιστεί ότι οι τομείς της υγείας και της παιδείας χρηματοδοτούνται καταλλήλως από τα κεφάλαια υποκατάστασης 7

13. ζητεί από την Επιτροπή να υποβάλει στο Ευρωπαϊκό Κοινοβούλιο, ως τις 30 Σεπτεμβρίου 1995, έκθεση αξιολόγησης των μέχρι τούδε επιτευχθέντων αποτελεσμάτων στο πλαίσιο της διευκόλυνσης διαρθρωτικής προσαρμογής, καθώς και από τα κεφάλαια υποκατάστασης που δημιουργήθηκαν από αυτό, περιλαμβάνοντας λεπτομέρειες των κριτηρίων που χρησιμοποιήθηκαν για τη διενέργεια της αξιολόγησης 7

14. ζητεί από το Ελεγκτικό Συνέδριο, στο σχετικό κεφάλαιο της προσεχούς ετήσιας έκθεσής του, αξιολόγηση των μέχρι τούδε επιτευχθέντων αποτελεσμάτων στο πλαίσιο της διευκόλυνσης διαρθρωτικής προσαρμογής περιλαμβάνοντας λεπτομέρειες των κριτηρίων που χρησιμοποιήθηκαν για τη διενέργεια της αξιολόγησης 7

Stabex

15. εκφράζει την ανησυχία του για το συνεχιζόμενο αδιέξοδο μεταξύ της Επιτροπής και των χωρών ΑΚΕ σχετικά με το θέμα της χρηματοδότησης του Stabex 7 ζητεί από την Επιτροπή να εξασφαλίσει ότι οι χώρες ΑΚΕ θα τηρήσουν τις υποχρεώσεις τους σχετικά με τα αμοιβαία πλαίσια υποχρεώσεων 7 επίσης, ζητεί από την Επιτροπή να προβεί σε πλήρη ανασκόπηση της όλης λειτουργίας του συστήματος Stabex στο πλαίσιο των νέων ΕΤΑ 7

Χρηματοδότηση του ΕΤΑ για δράσεις του ΟΗΕ

16. επαναλαμβάνει μετ' επιμονής ότι οι πιστώσεις του ΕΤΑ πρέπει να χρησιμοποιούνται μόνο για σκοπούς για τους οποίους υπάρχει σαφής νομική βάση στις συμβάσεις Λομέ.

(1) ΕΕ αριθ. C 327 της 24. 11. 1994.